NaiveNeuron/SloPal huggingface dataset:
Vašečka, Richard, poslanec NR SR (2013-03-14):
Pani predsedajúca, pán minister, kolegovia, kolegyne, ja by som chcel najprv poblahoželať pánovi ministrovi k synovi. Všetko dobré. Ďalšia vec, len krátko k tejto záležitosti. Ja som zo Žiliny a jeden z vojenských útvarov, ktorý sa bude zapájať do tejto operácie alebo teda do zmeny v mandáte tejto operácie je 5. pluk špeciálneho určenia v Žiline. A z toho dôvodu vítam túto možnosť jednak zvýšiť si spôsobilosť, ako to už hovoril aj pán poslanec Galko, a navyše aj nejakým spôsobom poukázať na takú potrebu vytvorenia síl pre špeciálne operácie, ktoré u nás na Slovensku zatiaľ nemáme tak ako v iných krajinách, čo je veľmi efektívna skupinka ozbrojených síl. A jeden z dôvodov, prečo aj podporujem toto uznesenie a túto zmenu, je v tom, že vlastne to prechádza do takého normálneho stavu. To znamená, že Afganistan bude spravovaný Afgancami a mi prispejeme k tomu, aby títo afganskí vojaci a ďalší príslušníci ozbrojených zložiek boli vycvičení boli kvalitní a mohli vlastne si už svoju krajinu spravovať sami. Takže toto uznesenie podporím. Ďakujem.
Rajtár, Jozef, poslanec NR SR (2016-05-18):
Ďakujem. Ďakujem za slovo. Vážené dámy, vážení páni, dovoľte mi predniesť návrh skupiny poslancov Národnej rady Slovenskej republiky na vydanie zákona o odmenách a náhradách súdnych exekútorov a o zmene a doplnení zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov (tlač 55). Hlavným účelom právnej úpravy je zaviesť pravidlo, podľa ktorého odmena súdneho exekútora nesmie presiahnuť výšku pohľadávky bez príslušenstva, to znamená bez sankčných úrokov, poplatkov, súdnych trov a tak ďalej. Ostatné state zákona zostávajú nezmenené. Tá minimálna výška odmeny pre exekútorov zostáva na úrovni 33 eur a 19 centov. No a poviem už len to, že sme šetrní, tento zákon alebo táto zmena nemá vplyv na verejné financie, máme to potvrdené aj ministerstvom financií. No a toto poteší hlavne poslancov po mojej ľavici, po mojej ľavej ruke, návrh zákona bude mať pozitívny sociálny vplyv. Ďakujem.
Kočiš, Eduard, poslanec NR SR (2023-02-10):
Veľmi pekne ďakujem za slovo, pán predsedajúci. Pán kolega, každý, kto podľa vás nie je z OĽANO, tak poväčšinou klame alebo trepe hlúposti. Čiže to bol naozaj taký váš výrok hodný nejakého génia. Pokiaľ ste rozprávali o krajinách Beneluxu, kde sú voľby povinné buď pod nejakou sankciou alebo nejakou inou konzekvenciou, tak spomínal ste Holandsko. V tomto prípade ste klamal. Tam nie sú voľby povinné ani pod žiadnou pokutou, ani pod niečím iným. V ´97 to bolo zrušené. Čiže neviem, kto je tu teraz demagóg alebo kto tu teraz klame. Určité skupiny obyvateľstva v Slovenskej republike ak budú mať možnosť získať akúkoľvek odmenu alebo úľavu na daniach alebo poplatkoch, tak pôjdu voliť nie preto, že chcú, ale len preto, aby získali nejakú smiešnu odmenu. Nepovažujete to naozaj za korupciu? Nepovažujete to naozaj za nejaký benefit, za nejaké zvýhodnenie? Veď človek, ktorý chce ísť voliť, ide voliť preto, pretože chce, aby v štáte, v ktorom žije, sa ľudia mali lepšie, aby sa mal lepšie on, aby sa mala lepšie jeho rodina. Toto by malo byť základným predpokladom. Ďalej ste vo svojej rozprave hovorili, že aj človek, ktorý pôjde voliť a hodí prázdnu obálku, bude mať nárok na úľavu. To čo je za sprostosť? Čiže ja tam pôjdem, hodím prázdnu obálku, absolútne mi je jedno, ako budú fungovať veci verejné, ako bude fungovať štát, ale len preto, že hodím prázdnu obálku, vypýtam si nejaký peňažný lístok a už budem mať nárok na poplatky? Veď to je na hlavu postavené. Na hlavu postavené toto je úplne. To už radšej sa naozaj vráťme k povinným voľbám, ako sme tu mali do roku ´89, aj keď „povinné neboli“, ale povinné boli. Ale toto je naozaj akože totálny vrchol hodiť prázdnu obálku a pýtať si za to potom ešte nejakú odmenu. Ozaj, OĽANO, partia géniov! (Reakcie z pléna.)
Hrnčiar, Andrej, podpredseda NR SR (2019-10-22):
Dve faktické poznámky. Pán poslanec Laurenčík.
K. Tóthová, poslankyňa: (2009-09-09):
Prosím vás pekne, ja nie som ochotná robiť ústavu podľa toho, či ministrom spravodlivosti je XY, alebo predsedom Súdnej rady je XY. Som ochotná robiť ústavu podľa určitých argumentov. A váš argument, že koľkých sudcov poznáme, lebo sa nevyjadrujú k spoločenskému životu, je viac než smiešny. Sudca má rozhodovať, nemá sa miešať do politiky, nemá sa vyjadrovať k spoločenskému životu, nemá sa vyjadrovať k politickým názorom a podobne. Sudca má nestranne súdiť a má mať dobrý výkon a spravodlivo podľa zákona. Vždy treba zdôrazniť, že sudca nie je voľný v rozhodovaní, on je viazaný zákonmi.
Bugár, Béla, podpredseda NR SR (2019-06-26):
Nech sa páči, prezentujme sa a hlasujeme. (Hlasovanie.) Prítomných 141 poslancov, za 140, 1 nehlasoval. Konštatujem, že návrh sme prijali. Prosím, pani poslankyňa, aby ste teraz uviedli hlasovanie v prvom čítaní o návrhu skupiny poslancov, na vydanie zákona, ktorým sa mení zákon č. 82/2005 Z. z. o nelegálnej práci a nelegálnom zamestnávaní, tlač 1483. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov , tlač 1483.)
B. Bugár, podpredseda NR SR: (2002-12-12):
(Hlasovanie.) Prítomných je 127 poslancov, za návrh 122, zdržali sa 3, nehlasovali 2. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Pokoj, páni poslanci. Teraz nasleduje hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 366/1999 Z. z. o daniach z príjmov v znení neskorších predpisov, tlač 96. Spravodajcom je pán poslanec Liška. Nech sa páči, môžeme pristúpiť k prvému hlasovaniu.
Bugár, Béla, podpredseda NR SR (2018-02-01):
Nech sa páči, prezentujme sa a hlasujme o bode 15 zo spoločnej správy. (Hlasovanie.) Prítomných 138 poslancov, za 79, proti 1, zdržalo sa 58 poslancov. Tento bod bol schválený. Nech sa páči, ďalší.
Kažimír, Peter, poslanec NR SR (2010-07-08):
Sľubujem. (Potlesk.)
Lehotský, Tomáš, poslanec NR SR (2023-06-27):
Ďakujem veľmi pekne. Vážený pán predsedajúci, vážené pani poslankyne, vážení páni poslanci, ako spoločný spravodajca výboru predkladám spoločnú správu o výsledku prerokovania, prerokovaní návrhu poslancov Národnej rady Slovenskej republiky Zuzany Šebovej, Moniky Péter a Miloša Svrčeka na vydanie zákona, ktorým sa mení zákon č. 89/2016 o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení zákon č. 377/2004 o ochrane nefajčiarov a o zmene a doplnení niektorých zákonov, tlač 1639, vo výboroch Národnej rady Slovenskej republiky. Návrh zákona prerokovali určené výbory: ústavnoprávny výbor, výbor pre hospodárske záležitosti a výbor pre zdravotníctvo. Ústavnoprávny výbor, výbor pre hospodárske záležitosti a výbor pre zdravotníctvo ako gestorský výbor vyslovili súhlas s návrhom zákona o odporúčaní Národnej rady Slovenskej republiky návrh zákona schváliť s pozmeňujúcimi a doplňujúcimi návrhmi, ktoré sú obsiahnuté v IV časti spoločnej správy. Gestorský výbor nedostal žiadne stanoviská poslancov, ktorí nie členmi výborov, ktorým bol návrh zákona pridelený. Gestorský výbor na základe stanovísk výborov k návrhu zákona, tlač 1639, vyjadrených v uzneseniach uvedených pod bodom IV tejto správy a stanovísk gestorského výboru odporúča Národnej rade Slovenskej republiky návrh zákona, tlač 1639, schváliť s pozmeňujúcimi a doplňujúcimi návrhmi. Spoločná správa obsahuje 14 pozmeňujúcich návrhov. Súčasne výbor navrhol, aby sa o bodoch 1 až 14 hlasovalo spoločne s návrhom gestorského výboru schváliť. Spoločná správa výborov bola schválená uznesením č. 215 z 13. júna 2023, kde ma výbor poveril za spoločného spravodajcu k predloženému návrhu zákona. Pán predsedajúci, skončil som, môžete otvoriť rozpravu.
Sulík, Richard, predseda NR SR (2010-12-02):
Ďakujem. S faktickou poznámkou sa prihlásil pán poslanec Kažimír. Uzatváram možnosť. Nech sa páči, máte slovo.
Hrnčiar, Andrej, podpredseda NR SR (2017-04-04):
Pani poslankyňa Shahad.
Blaha, Ľuboš, podpredseda NR SR (2024-01-31):
Ako ďalší do rozpravy sa prihlásil pán poslanec Jaroslav Spišiak, nech sa páči.
Pellegrini, Peter, predseda NR SR (2015-05-19):
Pán poslanec, na ako dlho ešte očakávate svoje vystúpenie? Prerušíme alebo dokončíme?
Hrnčiar, Andrej, podpredseda NR SR (2017-02-07):
Pán poslanec Uhrík.
Zemanová, Anna, poslankyňa NR SR (2019-10-24):
Ďakujem pekne za slovo. Je to veľmi milé v tejto sále, kde sa teda, hocičo počujeme, rozprávať alebo počuť niečo o dojčení. Nikdy som sa pravdupovediac nad tým takto nezamýšľala, že to je súčasťou verejného zdravotníctva, nebodaj až zákonných nejakých noriem. Ja mám štyri deti už aj dve vnúčatá. A ten príbeh, ktorý vám chcem povedať, bol s mojím najmladším synom, ktorý sa narodil predčasne. A to, čo som sa v tom čase, s čím som sa stretla, to ma do dnešného dňa poburuje a pevne verím, že už to tak nie je, i keď si nemyslím. A síce išlo o biznis s materským mliekom. Stalo sa to, že sme boli na nedoneseneckom oddelení dlhšie, a boli tam aj deti, ktoré boli ešte dlhšie ako môj syn. A maminka si zmiagala prsia, lebo nosila svojim, už tri mesiace v inkubátore deti, mliečko. A keď som ja mala šťastie, že som mohla dojčiť môjho syna, pozrela do zošita, tak tomu jej dieťaťu bol daný Feminar. Keď som sa pozrela spätne do toho zošita, tak aj v čase, kedy som ešte nemohla dojčiť svojho syna, tak tiež tam bolo, boli tam poznámky, hoci som mu nosila dostatok mlieka, že dostával Feminar. Išlo o biznis s materským mliekom, ktoré maminky, niektoré možno naozaj aj majú nadbytok, je mlieko, môže byť vykupované, ale v tom čase teda sa to takto nedialo, resp. možnosť s ich mliekom vykupoval, robil biznis niekto iný. Možno je to vec, ktorá je bokom teraz, ale ak sú nejaké štandardy, ak sú nejaké pravidlá, bola by som rada, pani ministerka, keby ste sa pozreli na to, že či náhodou tá moja skúsenosť, hoci spred 30 rokov, sa nerealizuje aj v súč... (Prerušenie vystúpenia časomerom.)
Kondrót, Maroš, poslanec NR SR (2019-10-25):
Ďakujem pekne. Vážený pán predsedajúci, vážení kolegovia, predkladám spoločnú správu výborov Národnej rady Slovenskej republiky o výsledku prerokovania návrhu poslanca Národnej rady Slovenskej republiky Petra Pamulu na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov, v druhom čítaní. Národná rada Slovenskej republiky uznesením č. 2052 z 19. septembra 2019 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 748 z 8. októbra 2019, Výbor Národnej rady Slovenskej republiky pre financie a rozpočet uznesením č. 489 z 10. októbra 2019 a Výbor Národnej rady pre hospodárske záležitosti o predmetnom návrhu rokoval dňa 10. októbra 2019, avšak o návrhu nehlasoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Z uznesení výborov Národnej rady Slovenskej republiky, uvedených pod bodom III tejto správy, vyplýva 5 pozmeňujúcich a doplňujúcich návrhov, všetky majú legislatívnotechnický charakter. Gestorský výbor odporúča hlasovať o bodoch 1 až 5 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky návrh poslanca Národnej rady Slovenskej republiky Petra Pamulu na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 409 z 15. októbra 2019. Týmto uznesením výbor zároveň poveril spoločného spravodajcu Tibora Jančulu, ktorého pre jeho neprítomnosť zastupujem, predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Vážený pán predsedajúci, otvorte, prosím, rozpravu.
Kašper, Igor, poslanec NR SR (2020-07-24):
Pán kolega Kamenický, povedali ste naozaj množstvo klamstiev a neprávd a ja sa budem venovať trom veciam. Prvá vec. Podľa vás vraj vláda doviedla našu ekonomiku do krízy a vraj my sme spôsobili deficit vo výške 12 mld. eur na tento rok. Tak to si asi robíte trošku srandu, neviem ako vy, ale ja nepoznám krajinu, ktorá by v súčasnej dobe nemala ekonomické problémy. Ale viete čo? Poznám krajiny, ktoré nemali ekonomické problémy v posledných rokoch a mali prebytkový štátny rozpočet napriek, alebo teda vďaka rekordným daňovým príjmom. Napríklad Nemecko alebo Česká republika. My sme mali mať tiež prebytkový rozpočet, ale mali sme ho, mali sme ho v deficite 1,2 mld. Druhá vec. Bankový odvod a zrušenie 150 mil., o ktorých hovoríte, veľmi dobre viete, že to znamená naštartovanie ekonomiky v sume desaťnásobne jeden a pol miliardy eur, z toho až pol miliardy eur do štátnych, do štátnych projektov vrátane nájomných bytov, ktoré sme sľúbili a ktoré budeme robiť. (Reakcie z pléna.) A posledné, prosím vás, neprerušujte ma, kolegovia zo SMER-u, ja vás tiež neprerušujem, keď vy rozprávate. Ďakujem. A tretia vec – dôchodky. My sme vraj pripravili dôchodcov seniorov o 460-eurový dôchodok, trinásty. Tak toto sa mi asi fakt sníva v tejto nočnej hodine, lebo vy ste akosi zabudli dať tých pár sto miliónov eur do rozpočtu, aby sa tie dôchodky mohli vyplatiť. Vy ste si na to spomenuli tri dni pred voľbami po desiatich rokoch vášho vládnutia. Tak, prosím vás, nerozprávajte, že my sme pripravili dôchodcov seniorov o trináste dôchodky. Naopak, tie príspevky tento rok budú dvojnásobne vyššie v tejto ťažkej ekonomickej kríze ako za vašej vlády, kedy tá situácia bola oveľa, oveľa lepšia. Ďakujem.
Drobný, Stanislav, poslanec NR SR (2018-09-17):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o obecnom zriadení, tlač 1111. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Mihál, Jozef, poslanec NR SR (2012-04-04):
Sľubujem. (Potlesk.)
Mikloško, František, poslanec NR SR (2024-09-13):
Pani poslankyňa Kolíková, vy ste správne povedali, že vlastne tie odvolávania sa dejú bez akýchkoľvek relevantných dôvodov. Vo vašom prípade, v prípade pána Šipoša, v prípade pána Šimečku. Ešte doplním to odvolávanie. Pamätáte si, vy ste boli tiež na výbore ústavnoprávnom, keď bolo odvolávanie pána Majerníka a pána Mazáka zo Súdnej rady. Absolútne žiadne dôvody. Vágne, vlastne sme sa tam museli zabávať na tých dôvodoch, to boli dohady a tak ďalej a tak ďalej. Čiže táto vládna koalícia je zaujímavá v tom, že ani si nedáva robotu, aby niečo pripravila poriadne. A to mi pripadá, pripomína ten 3. november 1994, keď predseda vlády a predseda HZDS vtedy povedal: „Je po voľbách, zvyknite si!“ Áno, tak je po voľbách, zvyknite si, ale my sme si ani vtedy nezvykli. Zvykli sme si na to, že HZDS tu už neni a že už patrí minulosti... (Potlesk.) Ak budete takto pokračovať, my si zvykneme aj na to, že raz tu ani SMER nebude a slovenské dejiny pôjdu ďalej. Zvyknite si aj na to, že dejiny na Slovensku idú takýmto spôsobom. (Potlesk.)
Laššáková, Jana, podpredsedníčka NR SR (2013-05-17):
Na vystúpenie pána poslanca nie sú faktické poznámky. Pán poslanec bol jediný písomne prihlásený do rozpravy. Teraz dávam možnosť prihlásiť sa do rozpravy ústne. Pán poslanec Fecko. Končím možnosť prihlásiť sa do... A, pán minister, chcete vystúpiť v rozprave? Áno. Nech sa páči. A potom pán poslanec Fecko. Končím možnosť prihlásiť sa do rozpravy.
Hort, Milan, podpredseda NR SR (2011-04-06):
Reagovať na faktické poznámky chce teraz predseda parlamentu. Nech sa páči.
Žiga, Peter, podpredseda NR SR (2024-09-11):
Prerušujem rokovanie do štrnástej hodiny. (Prerušenie rokovania o 12.00 hodine.) (Pokračovanie rokovania o 14.00 hodine.)
Krajcer, Daniel, minister kultúry SR (2011-02-03):
Ďakujem pekne, pán poslanec, za ďalšiu zo série otázok. Nové výstavné centrum, ako tomu je v prípade Národního technického múzea sa na Slovensku nepripravuje. Zo štrukturálnych fondov je zabezpečená obnova areálu Solivary v Prešove, ktorá je expozíciou Slovenského technického múzea a skvalitnenia expozícii Slovenského banského múzea v Banskej Štiavnici. Slovenské technické múzeum pracuje ďalej na projekte vedecko-technického centra ako projektu v rámci siedmej prioritnej osi Európskeho hlavného mesta kultúry Košíc. Opäť to bola špeciálne aktivita ministerstva kultúry a bude určená pre deti a mládež. Žiadosť o finančné zabezpečenie projektu bude predložené v rámci výzvy na predkladanie projektov financovaných prostredníctvom štrukturálnych fondov z regionálneho operačného programu. Slovenské technické múzeum spravuje aj národnú kultúrnu pamiatku Vysoká pec, Karol situovanú v katastrálnom území obce Vlachovo v lokalite Dobšinská Píla. Vysoká pec vo Vlachove z roku 1870 dokumentuje dnes už historickú technológiu výroby surového železa na drevenom uhlí. Žiadosť o finančné zabezpečenie rekonštrukcie obnovy technickej pamiatky má byť podobne alebo obdobne predložená v rámci výzvy na predkladanie projektov financovaných prostredníctvom štrukturálnych fondov. Ďalej Pamiatkový úrad Slovenskej republiky dokumentuje objekty priemyselnej architektúry a technických pamiatok. Tento projekt bol finančne podporený Ministerstvom kultúry Slovenskej republiky ako prioritný. Cieľom dokumentácie je základné mapovanie v teréne a vytvorenie elektronickej databázy. V roku 2011 sa najvýznamnejšie objekty pripravujú na zápis za národnú kultúrnu pamiatku. Priemyselné objekty, ktoré nebudú vyhlásené za národné kultúrne pamiatky Pamiatkový úrad Slovenskej republiky odporučí jednotlivým mestám, obciam a samosprávnym krajom na zachovanie a využitie pre iné funkcie, napríklad ako galérie, sociálne zariadenia a podobne. V prípade, že majú objekty svoje opodstatnenie z hľadiska lokálnej histórie, jednotlivé samosprávy ich môžu chrániť ako pamätihodnosti. Tak isto, ako pri predchádzajúcej otázke, využívajú sa na túto oblasť aj prostriedky z dotačného systému konkrétne z programu Obnovme si svoj dom. Takto bola podporená alebo bol podporený aj základný výskum a dokumentácia banských pamiatok na Spiši.
Grendel, Gábor, podpredseda NR SR (2022-05-19):
Pán poslanec Potocký.
Laurenčík, Milan, podpredseda NR SR (2020-07-24):
Ďakujem, na vyše vystúpenie neevidujem žiadnu faktickú poznámku. Ďalšou prihlásenou do písom..., písomne do rozpravy je pani poslankyňa Ľubica Laššáková, nech sa páči.
Pellegrini, Peter, predseda NR SR (2015-03-12):
Pán poslanec, nech sa páči, doplňujúcu otázku môžte položiť teraz.
Pellegrini, Peter, predseda NR SR (2024-02-27):
Prezentujme sa a hlasujme o návrhu postúpiť tento návrh do druhého čítania. (Hlasovanie.) Prítomných 137 poslancov, za 22, proti 4, zdržalo sa 110, nehlasoval 1. Tento návrh sme neschválili . Dávam slovo opäť pánovi poslancovi Vančovi, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení Trestný zákon, tlač 157, bod 64 schváleného programu. Nech sa páči. (Hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 300/2005 Z. z. Trestný zákon v znení neskorších predpisov , tlač 157.)
Jurzyca, Eugen, poslanec NR SR (2016-10-25):
Ďakujem. No, Martin Poliačik, ja som si veru myslel, že poviem, že hovoríš múdro. A je to tu, bolo to veľmi múdre. Napadla mi, ešte jeden jav, ku ktorému môže dôjsť, okrem tej ozveny, o ktorej si hovoril. A síce, že keby sa ma bol niekto pred rokom opýtal, či raz zakážu grafy v parlamente, tak by som povedal, že: čo ste, určite nie, prečo by to niekto zakazoval?! Teraz majú byť zakázané. Keby sa ma pred mesiacom niekto opýtal, či raz zakážu grafy aj v televízii, tak by som povedal, že nie, určite nie. Ale teraz už si nie som istý. Lebo keď ich zakážu v parlamente, no tak tí ľudia pôjdu s tými svojimi takzvanými závadnými obrázkami viac do médií. A tak príde aj to, že aj tam sa zakážu? No kam to takto pôjde ďalej? Pôjde to tam, a cítim s tebou, že pôjde to tam, že keď nebudem môcť ukázať grafy tu ani v médiách, tak som späť po desaťročiach na ulici. Ďakujem. (Potlesk.)
Martvoň, Anton, poslanec NR SR (2014-07-01):
Ďakujem pekne, pán poslanec Brixi. Dovolím si s tebou súhlasiť, že práve to je aj jeden z tých dôvodov, prečo to predkladáme tento, túto časť alebo tento paragraf, nakoľko aj ja mám skúsenosť z praxe, že stavebná firma, ktorá stavala tú nadstavbu na bytovom dome, tú nadstavbu robila v rozpore so stavebným povolením. Samozrejme, obyvatelia toho bytového domu to začali potom napádať na stavebnom úrade, ale ako fungujú stavebné úrady, tak po niekoľkých rokoch, samozrejme, dovtedy to stavanie bolo skolaudované, sa podarilo potom nejakým zázrakom tej stavebnej firme i skolaudovať tú nadstavbu, i keď bola v rozpore s pôvodným stavebným povolením, čiže nejakým spôsobom ju dodatočne legalizovali, čo myslím si, že viacerí občania vedia potvrdiť, že je s tým potom takýto problém. Nehovoriac o tom, ten prípad, čo poukázal pán poslanec Petrák, to je najčastejší, čo sa najčastejšie objavuje a s ktorým má najviac občanov problém.
Pčolinský, Peter, podpredseda NR SR (2022-12-06):
Pani poslankyne, páni poslanci, vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či niekto z poslancov chce vystúpiť v rozprave. Dvaja páni poslanci. Ukončujem možnosť prihlásiť sa. Prvý vystupujúci, pán poslanec Marián Viskupič. (Opätovné otvorenie rokovania o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1122.)
Beluský, Martin, poslanec NR SR (2018-05-29):
Ďakujem za slovo. Stano, hovoril si o tej druhej bariére, o ľuďoch a aktivistoch, ktorí používajú najrôznejšie argumenty, prečo je sprísňovanie ochrany nenarodených detí zlé a nesprávne. Ja si myslím, že toto je historicky prvýkrát, kedy sa nehovorí len o tých štandardných pro-choice argumentoch, ale kritizujú sa priamo aj predkladatelia takejto, takejto novely zákona. Akoby zákon mal iný efekt, inú účinnosť alebo snáď nevymožiteľnosť, ak ho predložia poslanci za našu stranu, za Ľudovú stranu Naše Slovensko. Nuž ja si myslím, že tým deťom, ktoré zachránime, bude úplne jedno, kto ich konkrétne zachránil, pretože je to zodpovednosť štátu, a nie jednotlivcov. Nám je úprimne jedno, kto tento alebo podobný návrh zákona predloží, dôležitý je predsa efekt. Ak náš návrh zákona neprejde, verím, že sa aspoň vytvorí dostatočný tlak v spoločnosti, aby sa potom našla nejaká iná, najlepšie koaličná strana, ktorá podobný návrh zákona predloží. Ďakujem.
P. Paška, predseda NR SR: (2008-11-26):
(Hlasovanie.) 137 prítomných, 55 za, 21 proti, 60 sa zdržalo, 1 nehlasoval. Návrh sme neschválili.
J. Slabý, poslanec: (2009-04-15):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú v termíne do 10. júna 2009 a gestorský výbor do 12. júna 2009.
Kužma, Štefan, poslanec NR SR (2010-09-09):
Ďakujem pekne. Pán podpredseda, no umožnili ste nám vrátiť sa do časov pána Mečiara, ktorý tu rovnako búchaval o tento pult ako vy teraz. Zjavne vám chýba tuná jeho pobyt, tak ho musíte nahradiť. Ale mám takú obavu, že ste asi, pán predseda, stratili pamäť alebo už absolútne ste stratili hanbu. Viete, ja som Prešovčan, a preto viem, že v Prešove ste mali svoj snem vašej strany, kde ste ako prvý predseda vlády posielali opozíciu do väzenia. Čiže hovoriť o kriminalizácii opozície sa dá hovoriť len v súvislosti s vami, lebo vy ste boli vtedy najvyšším predstaviteľom vlády a vy ste pred televíznymi kamerami a pred stovkami delegátov kriminalizovali opozíciu. Takže chcem vás poprosiť, vaše vlastné skutky nepripisujte iným. Toľko by ste si mohli pamätať, veď nie ste taký starý.
P. Paška, predseda NR SR: (2006-10-18):
(Hlasovanie.) 143 prítomných, 65 za, 78 proti. Konštatujem, že sme uvedený návrh neschválili. Budeme pokračovať v hlasovaní, pán spravodajca.
Lipšic, Daniel, poslanec NR SR (2014-11-08):
Pani predsedajúca, mám znovu návrh, aby dovtedy, kým nebudú vyriešené technické problémy, bola schôdza prerušená. Ja dostávam správy a neviem ako ich verifikovať, že ten prenos je cenzurovaný. To citujem správy, ktoré dostávam na mail a na Facebook, to znamená, že keď vystupoval pán minister Richter, išlo to, a keď vystupujú niektorí poslanci, tak to zasekáva, nie je to pozerateľné. V dnešnej dobe, buď ste to teda podcenili, myslím aparát Národnej rady, ale v dnešnej dobe neumožniť obyčajný prenos z rokovania Národnej rady cez internet, považujem za, za trochu teda diletantské, ak nechcem podozrievať vedenie Národnej rady, že časť prenosov ide a časť nejde podľa toho, kto vystupuje. To by som nerád urobil.
Danko, Andrej, predseda NR SR (2018-02-15):
Prosím, prezentujme sa a hlasujeme. (Hlasovanie.) Prítomných 129 poslancov, za 56, proti 9, zdržalo sa 64. Konštatujem, že sme uvedený návrh neschválili a nebudeme pokračovať v rokovaní o návrhu zákona. Teraz prosím povereného člena výboru pre verejnú správu a regionálny rozvoj poslanca Vladimíra Slobodu, aby uviedol hlasovanie o bode 43 schváleného programu, ktorým je prvé čítanie o návrhu poslancov Klusa a Laurenčíka na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva (tlač 809). Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Martina Klusa a Milana Laurenčíka na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 809.)
Šudík, Tomáš, poslanec NR SR (2022-06-15):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Radičová, Iveta, predsedníčka vlády SR (2011-02-10):
Ďakujem. Príjemný dobrý deň. Vážené pani poslankyne, páni poslanci, na úvod prepáčte mi, prosím, pár minút oneskorenia, ale bola som na rokovaní s radou odborov, so všetkými predstaviteľmi odborových zväzov. A nechcela som opustiť sálu v polovici vety, bolo by to také neslušné. Tak mi to, prosím, odpustite. Veľmi ma to mrzí. Dovoľte mi, aby som ospravedlnila neprítomných, podpredsedu vlády pre ľudské práva a menšiny pána Rudolfa Chmela, je v zahraničí, nie sú naňho otázky, pána ministra zahraničných vecí, ktorý má dohodnuté dávnejšie pracovné stretnutie, pána Mikuláša Dzurindu, nie sú naňho otázky, a ministra obrany, ktorý je v zahraničí, nie sú naňho otázky. Ďakujem veľmi pekne.
Jurzyca, Eugen, poslanec NR SR (2014-12-03):
Ďakujem pekne. Po prvé, chcem zablahoželať k posunu v rebríčku Transparency International a vrátiť uznanie. Mám pocit, že toto pôsobenie SMER-u je oproti predchádzajúcim posun dopredu aj v oblasti transparentnosti. A potom mám jednu poznámku, takú filozofickejšiu, k projektu ESO a chcem využiť príležitosť, že sú tu ministri, ktorí vedia uvažovať o efektívnosti. Ak sa má zefektívniť verejná správa, tak je to len veľmi ťažké bez toho, aby sa merali jej výsledky. Efektívnosť je proste výkon lomeno príkon ako pri žiarovke. A ak nevieme, tie výsledky nepoznáme, tak veľmi ťažko môžeme zefektívňovať. Príklad zo školstva. Ak nebudeme merať nezamestnanosť absolventov stredných a vysokých škôl a zavedieme duálne vzdelávanie, no tak ako budeme vedieť potom neskôr vyhodnotiť, či je dobré alebo nie je? Nechcem teraz rýpať do nikoho s duálnym, ani do zástancov, ani do nikoho, iba o efektívnosti hovorím teraz. Takže treba merať, treba to v zdravotníctve merať. Ak sa nebudú merať tie výsledky a tie predpoklady treba teraz vytvárať, napríklad aj legislatívne, pretože v školstve to napríklad znamená prepojenie databáz Sociálnej poisťovne a ministerstva školstva, aby sme vedeli tú nezamestnanosť absolventov merať. V zdravotníctve je to tiež zložité. Ak tieto čísla sú, potom by v mojich očiach veľmi stúpla dôveryhodnosť toho projektu ESO. Ďakujem.
Bačík, Branislav, predseda Výkonného výboru Fondu národného majetku SR (2015-11-20):
Ďakujem pekne za slovo, pani podpredsedníčka Národnej rady Slovenskej republiky. Vážené panie poslankyne, vážení páni poslanci, na úvod chcem spomenúť len toľko, že i napriek tomu, že minulý týždeň Národná rada Slovenskej republiky schválila návrh zákona o rušení fondu, je potrebné ešte v súlade so zákonom o rozpočtových pravidlách verejnej správy predložiť aj návrh rozpočtu fondu na roky 2016 až 2018 z toho titulu, že fond bude zrušený k 1. januáru 2016. Takže ak dovolíte, predmetom predkladaného materiálu je návrh rozpočtu nákladov na činnosť Fondu národného majetku Slovenskej republiky, ktorý opätovne fond predkladá v zmysle zákona o podmienkach prevodu majetku štátu na iné osoby v znení neskorších predpisov. Návrh rozpočtu nákladov na činnosť fondu na roky 2016 až 2018 bol spracovaný v zmysle týchto pravidiel pre rozpočtovanie verejnej správy. Súčasťou predkladaného materiálu je spracovaný aj návrh rozpočtu v štruktúre rozpočtovej klasifikácie zostavený podľa príručky na zostavenie návrhu rozpočtu verejnej správy na roky 2016 až 2018. Predkladaný návrh je vo výške 1,6 mil. eur, ktorý predstavuje celkové výdavky na činnosť fondu, a tu chceme poznamenať, že oproti minulému roku je tu pokles o 400-tisíc eur. V legislatívnom pripomienkovom konaní neboli zistené pripomienky. Takže ďakujem pekne za pozornosť. Toľko na úvod z mojej strany, pani podpredsedníčka.
Šimečka, Michal, podpredseda NR SR (2024-06-12):
Ďakujem vám veľmi pekne. Čiže prerušujem rokovanie o tomto bode programu. A ideme ďalej, menovite k prvému čítaniu o návrhu pána poslanca Samuela Migaľa na vydanie zákona, ktorým sa mení a dopĺňa zákon č. 544/2022 Z. z. o Horskej záchrannej službe v znení neskorších predpisov. Návrh zákona je uverejnený ako tlač 319, návrh na jeho pridelenie na prerokovanie výborom je v rozhodnutí č. 313. Takže dávam slovo poslancovi Samuelovi Migaľovi, aby návrh zákona uviedol. Nech sa páči. (Rokovanie v prvom čítaní o návrhu poslanca Národnej rady Slovenskej republiky Samuela Migaľa na vydanie zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov , tlač 319.)
Zmajkovičová, Renáta, podpredsedníčka NR SR (2014-10-23):
Faktické poznámky na vystúpenie pána poslanca nie sú. Ďalší, kto v rozprave vystúpi, je pán poslanec Zajac. Nenachádza sa v sále. Potom je to pán poslanec Viskupič. Nech sa páči, pán poslanec, máte slovo. (Čakanie na poslanca Viskupiča.) Prestávka dve minúty. Pán spravodajca vám poskytne váš pozmeňujúci návrh. Pán poslanec Viskupič, nech sa páči.
Klus, Martin, podpredseda NR SR (2019-11-26):
Ďakujem pekne, pán podpredseda vlády. Skôr ako dám slovo pani poslankyni Bašistovej, tak poprosím ešte kolegov, ktorí potrebujú diskutovať, aby sa prípadne presunuli mimo rokovacej sály alebo sa utíšili. Ďakujem pekne. Takže v tejto chvíli už dávam slovo spoločnej spravodajkyni, predsedníčke výboru pre sociálne veci poslankyni Alene Bašistovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
Ďuriš Nicholsonová, Lucia, podpredsedníčka NR SR (2018-06-14):
Ďakujem pekne, pani poslankyňa. Teraz poprosím pani spravodajkyňu, ktorú určil navrhnutý gestorský výbor pre sociálne veci, a predsedníčku tohto výboru pani Alenu Bašistovú, aby predniesla spravodajskú informáciu. Nech sa páči.
P. Hrušovský, predseda NR SR: (2004-10-28):
Vyhlasujem 15-minútovú prestávku a prosím Kanceláriu Národnej rady, aby okamžite intervenovala jednotlivých ministrov a ich úrady, aby sa okamžite dostavili do Národnej rady. Panie poslankyne, páni poslanci, chcem využiť prestávku a zvolať poslanecké grémium. Teraz, pán poslanec Cabaj. Zvolávam poslanecké grémium teraz. Mali sme sa stretnúť o 16.00 hodine, ak sa dokážeme zísť, odporúčam racionálne využiť čas na rokovanie poslaneckého grémia. Prerušujem rokovanie na 15 minút. (Pätnásťminútová prestávka.) (Po prestávke.)
Danko, Andrej, podpredseda NR SR (2024-05-02):
Pán poslanec Kalivoda.
Bugár, Béla, podpredseda NR SR (2017-09-13):
Pán poslanec Pčolinský.
V. Chovan, minister pôdohospodárstva SR: (2009-10-29):
Vážené pani poslankyne, vážení páni poslanci, vážení kolegovia, vážení hostia, pani MVDr. Mária Kantíková, PhD. nie je ako riaditeľka ŠVPÚ v Dolnom Kubíne v štátnej službe, ale v službe vo verejnom záujme. Riaditeľkou ŠVPÚ v Dolnom Kubíne je nepretržite od 1. 2. 1992. Dňa 4. 11. 2008 požiadala Osobný úrad Štátnej veterinárnej a potravinovej správy Slovenskej republiky o poskytnutie pracovného voľna bez náhrady mzdy podľa § 141 ods. 3 Zákonníka práce na dobu určitú z iných vážnych dôvodov. Ako vážne dôvody uviedla, že vtedajším ministrom pôdohospodárstva Slovenskej republiky bola požiadaná o pomoc a prácu na Ministerstve pôdohospodárstva Slovenskej republiky pri príprave novej legislatívy a stratégie v oblasti podpory rozvoja vidieka v potravinárskej sekcii Ministerstva pôdohospodárstva Slovenskej republiky. O pracovné voľno bez náhrady mzdy požiadala z dôvodu, aby si zabezpečila právnu istotu nestratiť svoje doterajšie zamestnanie. Žiadosti pani MVDr. Márie Kantíkovej bolo vyhovené. Za účelom zabezpečenia riadneho chodu ŠVPÚ Dolný Kubín bol na dobu určitú počas čerpania pracovného voľna bez náhrady mzdy MVDr. Kantíkovou poverený zastupovaním v celom rozsahu práv a povinností MVDr. Mydlo. Podľa § 5 ods. 5 zákona č. 552/2003 o výkone prác vo verejnom záujme voľné miesto vedúceho zamestnanca možno obsadiť bez výberového konania len do vymenovania po úspešnom vykonaní výberového konania podľa tohto zákona, a to najdlhšie na 6 mesiacov. V tomto prípade však miesto riaditeľky ŠVPÚ Dolný Kubín nebolo voľné, ale bolo dočasne neobsadené z dôvodov, pre ktoré bolo pani MVDr. Kantíkovej poskytnuté pracovné voľno bez náhrady mzdy, pretože nebola z funkcie riaditeľky odvolaná. Na základe žiadosti pani MVDr. Kantíkovej ukončenie pracovného voľna bez náhrady mzdy z dôvodu ukončenia pôsobenia na Ministerstve pôdohospodárstva Slovenskej republiky bolo jej žiadosti vyhovené a vrátila sa na svoje pôvodné pracovné miesto riaditeľky ŠVPÚ. Pani MVDr. Kantíková nebola do funkcie menovaná ústredným riaditeľom Štátnej veterinárnej a potravinovej správy Slovenskej republiky MVDr. Jánom Pliešovským, CSc. Koniec odpovede.
Ďuriš Nicholsonová, Lucia, podpredsedníčka NR SR (2017-03-30):
Pán poslanec Goga.
Laššáková, Jana, podpredsedníčka NR SR (2012-07-25):
Pán poslanec Chren, nech sa páči.
Kremský, Peter, poslanec NR SR (2022-09-21):
Ďakujem, pán predsedajúci. Vážení kolegovia, vážené kolegyne, ctená snemovňa, chcel by som len krátko sa vyjadriť k návrhu kolegov Svrčeka a Gogu k zákonu o energetike. V podstate veľmi sa zhodujem s tým, čo už povedal predkladateľ, že tu riešime problém, ktorý vznikol na júnovej schôdzi schválením pozmeňujúceho návrhu kolegu Radovana Kazdu, ktorý bol odsúhlasený aj s vtedajším vedením ministerstva hospodárstva. Týmto návrhom sa podarilo v podstate veľkým odberateľom plynu presadiť niečo, čo sa im dlhé-dlhé roky nepodarilo presadiť cez obidve vlády Roberta Fica a teda aj Petra Pellegriniho. Teraz sa im to podarilo presadiť cez pána ministra hospodárstva, vtedajšieho, Richarda Sulíka a poslancov SaS. Je to zmena, ktorá prináša veľké riziko pre drobných odberateľov plynu hlavne, pretože hrozí, že sa im môžu prudko zvýšiť distribučné poplatky cez to, že veľkí odberatelia si jednoducho postavia vlastný plynovod a odpoja sa od distribučnej siete. Žiaľ, ten pozmeňujúci návrh sa prijímal tak rýchlo, že sme si ho nestihli poriadne preštudovať a nestihli sme vlastne preštudovať si dopady tohto pozmeňujúceho návrhu a práve týchto, tohto jedného bodu na fungovanie distribučnej siete plynu a práve preto to teraz, žiaľ, musíme opravovať. Ja som, asi viete, je to v zozname návrhov alebo noviel, ktoré sa rokujú na tejto schôdzi, ja som tiež pripravil novelu zákona o energetike, ktorá rieši tento problém trošku inak. A napriek tomu oceňujem to, že sa tomu venovali aj kolegovia zo SME RODINA. Škoda, že sme o sebe nevedeli, možno sme mohli pripraviť jeden spoločný návrh a, samozrejme, medzi tým sa vymenilo vedenie ministerstva hospodárstva a nový minister hospodárstva tiež je teda za to, aby sa takáto zmena vrátila naspäť a má o tom tiež určitú predstavu. Čiže odporúčam vlastne, aby v prvom čítaní sa tieto návrhy schválili a po vzájomnom rokovaní pripravíme vlastné riešenie, ktoré bude aj koordinované s ministerstvom hospodárstva a ktoré pripraví vlastne ako keby najlepšie, najlepší variant. Takže ešte raz ďakujem, že sa tejto téme venujete a myslím si, že toto je veľmi dôležité, aby takáto spätná zmena prebehla, aby sme v podstate zachránili účty občanov tejto republiky a tak isto malých podnikateľov, ktorých, ktorí by najviac vlastne takouto zmenou utrpeli. Takže ďakujem.
Laššáková, Jana, podpredsedníčka NR SR (2015-06-23):
Na vystúpenie pána poslanca päť faktických poznámok. Končím možnosť prihlásiť sa s faktickými poznámkami. Nech sa páči, pán poslanec Zajac.
Sopko, Miroslav, poslanec NR SR (2016-04-22):
Ďakujem, pán predsedajúci. Ďakujem za pochvaly. Teraz ma vlastne aj napadlo, keď som to tak počúval, že naozaj mal som taký zaujímavý telefonát ráno, aby som nezabudol na jednu vec a ja som ju zabudol povedať, aby sme si uvedomili pri tých učiteľoch vzťah medzi riaditeľmi a učiteľmi, ako často sa možno veľakrát paušalizuje, aké sú vzťahy medzi kolektívmi a tak ďalej. Myslím si, že často je to práve kvôli tomu, že nemáme jasne stanovené kritériá a nedávame dobrý pozor pri výbere tých ľudí, ktorí majú byť v tých vedúcich funkciách. Jeden zo zakladateľov manažmentu kvality raz povedal, že ak je problém v systéme, ktorý nefunguje, tak je to na 90 % preto, že je chyba v riadení. Keď potom už bol omnoho starší, povedal, že je to na 95 %. Verím tomu, že naozaj sa pokúsime aj tu, aj na pôde ministerstva urobiť niečo s tým, aby sme naozaj dostali na posty riaditeľov vždy čo najkvalitnejších ľudí, aby sme venovali zvýšenú prípravu aj ich príprave, pretože majú vysoké kompetencie, a o nich to všetko vždy začína. Oni sú tými lídrami, ktorých musíme vytvoriť, ktorých musíme potom podporovať, aby potom viedli učiteľov. Ďakujem.
Grendel, Gábor, podpredseda NR SR (2020-04-24):
Ďalší v rozprave vystúpi pán poslanec Blanár.
Šebej, František, poslanec NR SR (2013-10-23):
Ďakujem. Poprosil by som kolegyne a kolegov zo zahraničného výboru, o 12.00 hodine máme schôdzu výboru v miestnosti č. 76 na prízemí. Ďakujem.
P. Hrušovský, podpredseda NR SR: (2002-02-21):
Konštatujem, že bod 182 zo spoločnej správy sme neschválili. Prosím teraz, aby ste uvádzali pozmeňujúce návrhy, ktoré predložili v rámci rozpravy páni poslanci. Prvý v rozprave vystúpil pán poslanec Šťastný. Pán poslanec Šťastný. P. Šťastný, poslanec: Pán predsedajúci, poprosil by som bod 33 vybrať tiež na samostatné hlasovanie, vzhľadom k doterajšiemu hlasovaniu.
Bugár, Béla, podpredseda NR SR (2011-06-01):
Pani poslankyňa Laššáková.
Pollák, Peter, poslanec NR SR (2023-12-13):
Ďakujem veľmi pekne za slovo. Ďakujem aj vám, pani poslankyňa, za túto rozpravu, kde ste otvorili niekoľko tém a tak dôsledne ste ich rozobrali a hovorili o tých najväčších problémoch. Ja sa dotknem toho, keď ste spomínali tie zvýšené poplatky a ja by som rád upozornil na webovú stránku ficovepoplatky.sk, kde vláda Roberta Fica schválila zvýšenie viac ako 900 poplatkov, poplatky budú zvýšené od 1. 4. 2024. Vláda Roberta Fica chce takto vytiahnuť z peňaženiek ľudí až 50 miliónov eur ročne. Ľudia nemajú čas čítať mnoho strán zákonov a porovnávať vývoj cien a poplatkov. Preto sa vlastne vytvorila táto stránka. Na tejto stránke nájdete všetky poplatky, ich aktuálne ceny, aké budú ich ceny po 1. apríli 2024 a koľko percent sa, o koľko percent sa zvýšia. Za touto stránkou stojí môj kolega Július Jakab, ktorý naozaj dôkladne rozobral všetky poplatky, ktoré sa tu budú zvyšovať, zároveň na svojom Facebooku, Tik-Toku a Instagrame rozoberá dôkladne každý jeden zvýšený poplatok a vysvetľuje to ľuďom, aby pochopili naozaj, čo pripravila vláda Roberta Fica a o čom hovorí práve tento konsolidačný, pardon, ožobračovaný návrh zákona. Ďakujem veľmi pekne.
Budaj, Ján, poslanec NR SR (2019-10-22):
Je veľmi správne, že pred nami stála trojnásobná bývalá ministerka spravodlivosti, lebo bolo by pre mňa sklamaním, ak by sa v tejto dobe nevyjadrila, a teda na môj vkus by sa mala vyjadrovať oveľa častejšie. Naozaj praskol vred, o ktorom ona musela dlhodobo vedieť. Neverím, že mohla byť spokojná. Ak tajné služby neprinášali informácie o korupcii v súdnictve, neverím, že nevedeli všetci, že táto korupcia existuje, a ak teda neprinášali, tak, preboha, prečo tam zostali? Mali ste vládu, niekoľkokrát ste boli vo vláde, tak bolo treba žiadať odchod takých tajných služieb, ktoré sa boja sudcov a jednoducho rešpektujú, že sudcovia vytvorili štát v štáte, že vytvorili kruhovú obranu, v ktorej si bránia svoje výsady a svoju nedotknuteľnosť vrátane teda nefotografovateľnosti a tak ďalej a tak ďalej. Tvrdiť, že systém tých váh a protiváh je v poriadku, mi pripadá trochu trúfalé, pretože jednoducho platná legislatíva je formálna. Je to samé „mala by“, Súdna rada by mala. No ak sú zákony takéto, tak nakoniec sa nám to zvrhlo a Súdna rada, ktorá by mala, tak nakoniec namiesto aby strážila samoočistu a ju vykonávala, túto samoočistu, no komu že sa chce voči vlastnému stavu ju vykonávať, keď tam nie sú žiadne sankcie a nevykonáva sa žiadna verejná kontrola? Tak nakoniec, samozrejme, sa stala ochrancom toho svojho stavu a z pochopiteľných dôvodov nevykonáva to, čo vykonávať by mala. Nehovoriac, že je tam to odvolacie konanie... (Prerušenie vystúpenia časomerom.)
F. Devínsky, poslanec: (2006-08-02):
Pani Nachtmannová, hovoríte o nekonkrétnosti. Ja si veľmi dobre pamätám, že v programovom vyhlásení vlády a potom po dohodách s rektormi vláda prijala opatrenie, ktorým sa zaviazala každoročne zvyšovať financovanie vysokých škôl o 0,1 %, čo dodržiavala. (Hlasy z pléna.) Samozrejme dodržiavala, lebo som bol rektorom a viem veľmi dobre, ako to fungovalo. Takže toľko by som povedal, že tu bol jeden záväzok, ktorý sa dodržiaval, a každoročne zhruba o 1 mld. išli financie na vysoké školy hore. Čo sa týka krajských školských úradov, že sú zbytočnosť. Tak môžeme mať na to rozličné názory, len chcem povedať, že to, čo som hovoril o 4,5 mld., to boli len Košice, ich je 8, dohromady je to asi 30 mld. A keď sa prostriedky dostanú dole na samosprávu, akákoľvek ingerencia štátu sa stratí, pretože finančné operácie vykonáva krajský školský úrad prostredníctvom Štátnej pokladnice a vtedy je kontrola nad financiami. No a vo vašom programovom vyhlásení, pán Podmanický je dominantná úloha štátu vo vzdelávaní. Čiže keď zrušíte tú prevodovú páku z vlády dole smerom na regionálne školstvo, tak ako budete zabezpečovať svoju úlohu dominantného postavenia alebo dominantnej úlohy štátu vo vzdelávaní? Nuž a, pani kolegyňa Mušková, áno, veď ja sa pamätám na to, ako sme my bojovali, len pokiaľ je taká formulácia, aká je v programovom vyhlásení, že sa budeme snažiť o zmenu... (Prerušenie vystúpenia časomierou.)
Pellegrini, Peter, predseda NR SR (2024-02-16):
Pán poslanec Svoboda.
P. Paška, predseda NR SR: (2006-12-12):
(Hlasovanie.) 149 prítomných, 64 za, 83 proti, 2 sa zdržali. Neschválili sme tento bod. Ideme ďalej.
P. Paška, predseda NR SR: (2008-04-01):
(Hlasovanie.) 136 prítomných, 78 bolo za, 16 proti, 42 sa zdržalo. Konštatujem, že sme schválili vládny návrh novely zákona č. 10/1996 Z. z. o kontrole v štátnej správe a doplnení zákona č. 152/1998 Z. z. o sťažnostiach. Pán poslanec Jasaň bude uvádzať ako určený spravodajca v druhom čítaní hlasovanie o vládnom návrhu zákona o zrušení Národnej akadémie obrany maršala Andreja Hadika a o zmene a doplnení niektorých zákonov (tlač 512). Nech sa páči.
Stanko, Július, poslanec NR SR (2011-11-30):
Pardon, pardon, ospravedlňujem sa. To som si nenapísal. Čiže prosím, aby ste dali hlasovať o procedurálnom návrhu pána poslanca Bašku.
Sulík, Richard, predseda NR SR (2011-10-11):
Pán poslanec Matej.
Danko, Andrej, predseda NR SR (2017-05-18):
Prosím, prezentujme sa a hlasujeme. (Hlasovanie). Prítomných 130 poslancov, za 62, proti 12, zdržalo sa 56. Konštatujem, že sme uvedený návrh neschválili. Osobitne sa ospravedlňujem pánovi poslancovi Krajniakovi. V každom prípade podľa, vážené panie poslankyne, páni poslanci, podľa schváleného programu by sme mali zajtra od 9.00 hod. rokovať o správach príslušných inštitúcií. Vzhľadom na priebeh rokovania Národnej rady, vzhľadom na to, že sa blížime k záveru rokovania o poslaneckých návrhoch zákonov, navrhujem, aby sme dnes po interpeláciách a po skončení prerokovania všetkých zostávajúcich poslaneckých návrhov zákonov začali rokovanie o správach, sú to body 67 a 72, s nádejou, že dnes tento bod ukončíme, toto rokovanie schôdze Národnej rady bude ukončené v celom rozsahu. Ak by bol všeobecný súhlas, požiadal by som, že by sme prerokovávali vec až do prejednania všetkých bodov aj po 19. hodine. Je všeobecný súhlas na takýto... (Reakcia pléna.) S hlasovaním, samozrejme, na konci dnes tejto schôdze. (Reakcie z pléna.) Nie je. Dovoľte mi, aby som k tomuto bodu zvolal krátke poslanecké grémium, skôr než dám hlasovať, alebo je tu námietka ešte raz, teda nesúhlas najmä z opozičnej strany. Dobre. Tak pozrite sa, vzhľadom na priebeh schôdze dám hlasovať teraz o tom návrhu programu tak, ako som ho prečítal, dobre? Prosím, prezentujme sa a hlasujme. (Hlasovanie.) Prítomných 131 poslancov, za 82, proti 36, zdržalo sa 13. Konštatujem, že sme uvedený návrh, ako som ho predostrel, schválili. Napriek tomu, aby sme predošli... (Ruch v sále.) Pani podpredsedníčka, poprosím vás, veď samozrejme, že napriek tomu, aby sme predošli nejakým nedorozumeniam aj vo vzťahu k ombudsmanke, aj k ďalším rokovaniam, zvolávam teraz poslanecké grémium, kde si vyjasníme, čo všetko môžme preložiť a čo všetko prejednáme a poprípade ešte raz opätovne môžme o tých veciach hlasovať. Nikto tu nechce nič nikomu nasilu. Dobre? Poprosím vás, zvolávam krátke poslanecké grémium. (Prerušenie rokovania kvôli zasadnutiu poslaneckého grémia.) (Pokračovanie rokovania po poslaneckom grémiu.)
Přidal, Alojz, poslanec NR SR (2012-02-29):
Pán predseda, keďže sme hlasovali o pozmeňovacích návrhoch zo spoločnej správy, sme v treťom čítaní , prosím, otvorte rozpravu.
Gyimesi, György, poslanec NR SR (2022-12-06):
Dajte, prosím, hlasovať o bode číslo 10.
Laššáková, Jana, podpredsedníčka NR SR (2015-04-16):
Poprosím vás, dajte pánovi poslancovi dve minúty. A zachovávajte vážnosť Národnej rady.